Diit 73
Bok Diɔ̱k
(
Diit 73—89
)
Thuɔ̱ɔ̱k Kuɔth
(Dit A-thap)
1
Kɛ thuɔ̱k Kuoth gɔaaɛ
kɛ ji̱ I-thɛ-rɛl,
gɔaaɛ kɛ nɛy tin
buɔy lo̱ckiɛn.
2
Duundɛ ɣöö ɣän,
ci ŋa̱thdä gul thil,
ci ŋa̱thdä gul cak thuɔ̱k.
3
Cua̱ tekɛ tiɛɛl kɛ ji̱ liakä
mëë cä nɛy ti ji̱ nyuɔɔni
nɛn gɔw ŋɔakiɛn.
4
Kɛ ɣöö thilɛ kɛ riɛk mi bɛc,
puɔl pua̱nykiɛn kä puɔthkɛ.
5
Thilɛ kɛ rik ce̱tkɛ nɛy tin kɔ̱ŋ,
kä thilɛ kɛ mi bɛc
ce̱tkɛ nɛy tin kɔ̱ŋ.
6
Kɛ kui̱c ɛmɔ läthkɛn liak ŋuääk
ce̱tnikɛ tik,
kä ciɛŋ kɛn ko̱r ce̱tnikɛ bi̱i̱.
7
Ci nyinkiɛn käny raar kɛ thiɔl,
kä ci lo̱ckiɛn thia̱a̱ŋ
kɛ dɔ̱ɔ̱r.
8
Dɔl kɛn ni naath kä lat
kɛn ni ti jiäk,
ni liakä lat kɛn ni ɣöö
ba nɛy tin kɔ̱ŋ
ciɛŋ a jiäk.
9
Lat ni ruac mi jiääk
kɛ kui̱ Kuɔth,
kä ci ruacdiɛn wi̱c
muɔ̱ɔ̱n thiäŋ.
10
Kɛ kui̱c ɛmɔ cu nɛɛ Kuɔth
guɔ̱ɔ̱r nikɛ,
kä cu naath ŋäth ni
min lat kɛn ɛ.
11
Kä cukɛ wee i̱, “Kä bi Kuoth
ɛ kulɛ ŋa̱c i̱di?
Ɛn Kuoth in Di̱t ni Jɛn
tëë kɛ ŋäc?”
12
Kä nɛnɛ, nɛmɛ ɛ jɛn
ta̱a̱ ji̱ nyuɔɔni,
ni ciaŋ tekɛ malä,
kä reep ria̱ŋdiɛn ni rɔ.
13
Ɣän cä lɔcdä jak kä gɔaa baaŋ,
kä thilɛ mi jiääk mi cä la̱t.
14
Ɣän cä cuuc kɛ cäŋ kɛɛliw,
kä la dua̱ckɛ ɣä
kɛ runwaŋni diaal.
15
Kä mi cä wee i̱, “Bä ruac inɔ,”
derɛ ce̱tkɛ ɣöö
/ci ɣän te rɛy ganku.
16
Kä mëë cä ɣɔ̱n ɛn ɣöö bä kɛn
ti̱ti̱ diaal ŋa̱c,
cuɛ la la̱t mi cuuc
ni ɣä baaŋ,
17
amäni mëë cä wä
rɛy luaak Kuɔth,
cua̱ gua̱th in bikɛ wä
guut thi̱n ku lɛ ŋa̱c.
18
Kɛ thuɔ̱k bikɛ la̱th guäth
mi tekɛ rik,
kä bikɛ jak kä tëth
ɛ bikɛ nuɔr.
19
Kä cukɛ cu duɔ̱p nikɛ
gua̱a̱th mi tɔt,
kä cuɛ cua̱ jɛn
riawdiɛn inɔ!
20
Cukɛ cu ce̱tnikɛ min la raan
ɛ ker ni̱n kɛ läk,
kä kɛ jiëcdu kɛ rɔ lö Kuäär,
bikɛ cu riaw.
21
Kä mëë ci lɔcdä jiath,
kä ci ca̱rä jiääk,
22
cua̱ la dɔ̱a̱r kä cua̱ ŋɔak kui̱c,
cua̱ lät ce̱tkɛ ley kɛ ji̱.
23
Kä cua̱ ŋot bä ta̱a̱ kɛɛl kɛ ji̱,
kä curi tet cuëëcdä käp.
24
Kä curi ɣä bo̱th kɛ ruacdu,
kä kɛ kɔrɛ bi ɣä
naŋ rɛy buɔyä.
25
Kä ɛŋa mi tekɛ ɣä nhial
ɛ /ci mua ji̱n?
Kä thilɛ mi göörä wi̱i̱
muɔ̱ɔ̱n ɛ ni ji̱n.
26
Dëë puɔ̱nydä kɛnɛ lɔcdä
thil lua̱ŋ,
duundɛ ɣöö Kuoth ɛ jɛn buɔ̱m
lɔaacdä kä ɛ duŋdä
mi do̱raar.
27
Ɛ nɛy diaal tin nɔ̱a̱n kɛ ji̱ li̱w,
kä däk nɛy diaal tin
/ci gɔw kɛ ji̱.
28
Duundɛ ɣöö kɛ ɣä gɔaaɛ ɛn ɣöö
thie̱e̱kä kɛ Kuoth,
kä cä Kuäär ni Kuoth jak
kä gääŋdä,
kä bä lätkɛ diaal lat.
